ai4bharat/Pralekha huggingface dataset:
மின்னணு மற்றும் தகவல் தொழில்நுட்பம்
7 ஆண்டுகளை நிறைவு செய்தது ‘மைகவ்’ இணையதளம்
பிரதமர் திரு நரேந்திரமோடியால் தொடங்கப்பட்ட ‘மைகவ்’ இணையதளம், 7 ஆண்டுகளை நிறைவு செய்துள்ளது.
ஆன்லைன் தளம் மூலம் மக்களுக்கு நெருக்கமாக, அரசை கொண்டு செல்ல ‘மைகவ்’  என்ற இணையதளத்தை பிரதமர் திரு நரேந்திர மோடி 2014ம் ஆண்டு ஜூலை 26ம் தேதி தொடங்கி வைத்தார். இதன் மூலம் நாட்டில் சமூக மற்றும் பொருளாதார மாற்றத்துக்கு தேவையான கருத்துக்களை ஆரோக்கியமான முறையில் மக்கள் பகிர்ந்துக் கொண்டனர். இந்த தளம் தனது 7 ஆண்டு பயணத்தை நிறைவு செய்துள்ளது.
மக்கள் பங்களிப்பு நிர்வாகத்தை வளர்த்ததில், மைகவ் இணையதளத்தின் பங்களிப்பை நினைவு கூறும் நிகழ்ச்சி, ‘நேர்மறையான எனது அரசு என்ற கருப்பொருளில் நடத்தப்பட்டது. சமூக இணையதளத்தை நேர்மறையாக பயன்படுத்துவதை ஊக்குவிப்பதற்காக இந்நிகழ்ச்சி நடத்தப்பட்டது.
கொரோனா பற்றி தவறான தகவல்கள் நாட்டில் பரவும் நிலையில், மைகவ் இணையதளத்தின் கொரோனா உதவி மையம் - வாட்ஸ் அப் கலந்துரையாடல் மூலம் பொய் செய்திகளுக்கும் பதில் அளிக்கும் வகையில் நம்பகமான செய்திகளை வழங்கியது.
மக்களை ஈடுபாடு கருத்தை முன்னெடுத்துச் சென்று, சிறந்த நிர்வாக இலக்கை அடைய, மைகவ் உத்தரப்பிரதேசம் இணையதளத்தை மத்திய மின்னணு மற்றும் தகவல் தொழில்நுட்பத்துறை அமைச்சர் திரு அஸ்வினி வைஷ்ணவ், உத்தரப் பிரதேச முதல்வர் திரு யோகி ஆதித்யாநாத் ஆகியோர் இணைந்து இன்று தொடங்கிவைத்தனர்.
மத்திய மின்னணு மற்றும் தகவல் தொழில்நுட்பத்துறை இணையமைச்சர் திரு ராஜீவ் சந்திரசேகர், இத்துறை செயலாளர் திரு அஜய் பிரகாஷ் ஷானே, மைகவ் இணையதள தலைமை நிர்வாக அதிகாரி திரு அபிஷேக் சிங் ஆகியோர் இதில் கலந்து கொண்டனர்.
மைகவ் குழுவின் பங்கை பாராட்டிய மத்திய தகவல் தொழில்நுட்பத்துறை அமைச்சர் திரு அஸ்வினி வைஷ்ணவ் கூறுகையில், ‘‘மக்களுக்கு டிஜிட்டல் அதிகாரம் அளிப்பதன் மூலம், அனைத்தும் உள்ளடங்கிய நல்ல நிர்வாகத்தை ஏற்படுத்தும் பிரதமரின் கனவை நனவாக்க மைகவ் இணையதளம் பணியாற்றியுள்ளது’’ என்றார்.
ஆட்சி நிர்வாகம் மற்றும் வளர்ச்சியில் மக்களின் தீவிர பங்களிப்பை ஊக்குவிப்பதில் மைகவ் இணையதளம் ஆற்றிய புதுமையான பங்கை உத்தரப் பிரதேச முதல்வர் திரு யோகி ஆதித்யநாத் மற்றும் மத்திய அமைச்சர் திரு ராஜீவ் சந்திரசேகர் ஆகியோர் பாராட்டினர்.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:https://pib.gov.in/PressReleasePage.aspx?PRID=1739141
------
(Visitor Counter : 180
குடியரசுத் தலைவர் செயலகம்
2021ம் ஆண்டுத் தொகுப்பு ஐஏஎஸ் அதிகாரிகள் குடியரசுத் தலைவரை சந்தித்தனர்
அனைவரையும் உள்ளடக்கிய மற்றும் வளர்ந்த நாடாக இந்தியாவை மாற்றுவது உங்கள் கூட்டு இலக்காக உள்ளது: ஐ.ஏ.எஸ் அதிகாரிகளிடம் குடியரசுத்தலைவர் முர்மு கூறினார்
மத்திய அரசின் பல்வேறு அமைச்சகங்கள் மற்றும் துறைகளில் தற்போது உதவிச் செயலாளர்களாக நியமிக்கப்பட்டுள்ள, 2021ம் ஆண்டுத் தொகுப்பைச் சேர்ந்த, 182 ஐஏஎஸ் அதிகாரிகள் குழு இன்று  குடியரசுத் தலைவர் திருமதி திரௌபதி முர்முவைக் குடியரசுத் தலைவர் மாளிகையின் கலாச்சார மையத்தில் சந்தித்தது.
அதிகாரிகளிடையே உரையாற்றிய குடியரசுத் தலைவர், அதிகாரம், பங்களிப்பு, பொறுப்பு ஆகியவற்றின் அடிப்படையில் அவர்களின் சேவை, வேறு எந்த சேவையையும் விட வேறுபட்டது என்றார். இது ஒரு சேவை அல்ல, ஓர் இயக்கம் என்பதை அவர் வலியுறுத்தினார். நல்லாட்சி என்ற கட்டமைப்பின் கீழ் இந்தியாவையும் அதன் மக்களையும் முன்னோக்கிக் கொண்டு செல்வதே குறிக்கோள் என்று அவர் மேலும் கூறினார். தேசத்திற்கும் அதன் மக்களுக்கும் சேவை செய்வதே அவர்களின் இலக்காகும் என்பதை அவர் பகிர்ந்து கொண்டார். அனைவரையும் உள்ளடக்கிய மற்றும் வளர்ந்த நாடாக இந்தியாவை மாற்றுவது அவர்களின் கூட்டு இலக்காகும். பல்வேறு துறைகளில் தங்கள் திறனை உணர சக இளைஞர்களுக்கு உதவுவதன் மூலம் அவர்கள் ஒரு பெரிய பங்களிப்பை வழங்க முடியும். 2047 ஆம் ஆண்டின் வளர்ந்த இந்தியாவைக் கட்டமைப்பதில் பங்களிக்க அவர்களுக்கு சிறந்த வாய்ப்பு உள்ளது. அவர்கள் தங்கள் அர்ப்பணிப்பு மற்றும் படைப்பாற்றல் மூலம் நமது நாட்டை மாற்றியமைப்பதில் பயனுள்ள முகவர்களாக மாற முடியும் என்று அவர் கூறினார்.
ஏழைகள் மற்றும் அடித்தட்டு மக்களுக்காக இதயம் துடிக்கும், இரக்கமுள்ள அரசு ஊழியர் என்பவர், வெறுமனே தொழில்முறை அதிகாரி என்பதிலிருந்து வேறுபட்ட உண்மையான அரசு ஊழியர் என்று குடியரசுத் தலைவர் கூறினார். சமூகத்தில் விளிம்புநிலை மக்களை உயர்த்துவது அரசு ஊழியர்களின் நம்பிக்கைப் பொருளாக இருக்க வேண்டும் என்று குறிப்பிட்ட அவர், 'கோப்பிலிருந்து களம்', 'களத்திலிருந்து கோப்பு ' ஆகியவற்றுக்கு இடையேயான தொடர்பைப் புரிந்துகொள்ள முயற்சி மேற்கொள்ளுமாறு வலியுறுத்தினார். மக்களை மையமாகக் கொண்ட விழிப்புணர்வு மற்றும் உணர்திறன் அவர்களை கோப்புகளுடன் மிகவும் அர்த்தமுள்ள முறையில் ஈடுபடச் செய்யும் என்று குடியரசுத் தலைவர் கூறினார்.
பழங்குடியினர் நலத்துறை அமைச்சகம்
வாழும் கலை அமைப்புடன் இணைந்து பழங்குடியினர் நலத்துறைக்கான இரண்டு சிறப்பு மையங்கள் திரு அர்ஜுன் முண்டாவால் துவக்கம்
வாழும் கலை அமைப்புடன் இணைந்து பழங்குடியினர் நலத்துறைக்கான இரண்டு சிறப்பு மையங்களை மத்திய பழங்குடியினர் நலத்துறை அமைச்சர் திரு அர்ஜுன் முண்டா காணொலி காட்சி வாயிலாகத் தொடங்கி வைத்தார். வாழும் கலை அமைப்பின் குருதேவர் ஸ்ரீ ஸ்ரீ ரவிசங்கர் இந்த நிகழ்ச்சியில் கலந்து கொண்டார். பழங்குடியினர் நலத்துறை இணை அமைச்சர் திருமதி ரேணுகா சிங் ஸருதா, செயலாளர் திரு தீபக் கண்டேகர் மற்றும் துணைச் செயலாளர் திரு நவல்ஜீத் கபூர் ஆகியோர் இந்த நிகழ்ச்சியில் கலந்து கொண்டனர்.
நிகழ்ச்சியில் பேசிய அமைச்சர் திரு அர்ஜுன் முண்டா, மகாராஷ்டிராவின் அவுரங்காபாத் மாநிலத்தில் உள்ள பழங்குடி விவசாயிகளுக்கு நிலையான இயற்கை விவசாய வழிமுறைகள் குறித்து பயிற்சி அளிக்கவும், ஜார்க்கண்ட் மாநிலத்தின் ஐந்து மாவட்டங்களில் உள்ள 150 கிராமங்கள் மற்றும் 30 கிராமப் பஞ்சாயத்துகளில் பஞ்சாயத்து ராஜ் நிறுவனங்களை வலுப்படுத்தவும் வாழும் கலை அமைப்பு, மத்திய பழங்குடியினர் நலத்துறை அமைச்சகத்துடன் இணைந்து இருப்பதை பாராட்டினார். நாட்டில் உள்ள பழங்குடி மக்களின் நல்வாழ்விற்காக மத்திய அரசு உறுதி பூண்டு இருப்பதாக அவர் தெரிவித்தார். வாழும் கலை அமைப்பின் தன்னார்வலர்களின் பங்களிப்பினால் பழங்குடியினருக்கான இந்த முயற்சி வெற்றி பெறும் என்று அமைச்சர் நம்பிக்கை தெரிவித்தார். மேலும் பிரதமரின் கனவான தற்சார்பு இந்தியாவை உருவாக்கும் முயற்சியாகவும் இது அமையும் என்றார் அவர். பழங்குடி பஞ்சாயத்து ராஜ் நிறுவனங்களை வலுப்படுத்துவதன் மூலம் அவர்களுக்கு அரசியலமைப்பு உரிமைகள் குறித்து கற்றுத் தரப்படும் என்று அமைச்சர் தெரிவித்தார். அதிகாரம் அளித்தலின் வாயிலாக அவர்களால் பழங்குடியினர் சம்பந்தமான விஷயங்களில் முடிவெடுக்கவும், தங்கள் இனத்தை மேம்படுத்தவும் முடியும் என்று அமைச்சர் திரு அர்ஜுன் முண்டா கூறினார்.
முதல் கட்டமாக தேர்ந்தெடுக்கப்பட்ட பஞ்சாயத்து ராஜ் நிறுவன பிரதிநிதிகளிடம் பழங்குடியினர் சட்டம் மற்றும் விதிகள் மற்றும் அவர்களுக்கான பல்வேறு நலத்திட்டங்களை எளிதாகப் பயன்படுத்துவது குறித்து விழிப்புணர்வு ஏற்படுத்தப்படும்.
இரண்டாவதாக மகாராஷ்டிராவின் அவுரங்காபாத் மாநிலத்தில் உள்ள 10,000 பழங்குடி விவசாயிகளுக்கு நிலையான இயற்கை விவசாய வழிமுறைகள் குறித்து பயிற்சி அளிக்கப்படும். பழங்குடி விவசாயிகளை தற்சார்பு அடையச் செய்யும் வகையில் இந்த முயற்சி செயல்படுத்தப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1667855
பிரதமர் அலுவலகம்
அஸ்ஸாமைச் சேர்ந்த ஏழை விவசாயி, ஆயுஷ்மான் பாரத் திட்டத்தால் காப்பாற்றப்பட்டுள்ளார்
அஸ்ஸாமின் கலிதாவிற்கு ரொக்கமில்லா காப்பீட்டுத் திட்டத்தின் மூலம் இலவச மண்டையோடு அறுவை சிகிச்சை
அஸ்ஸாமைச் சேர்ந்த 35 வயதாகும் ஏழை நெல் விவசாயியான துவிஜென் கலிதா, கடுமையான தலைவலியால் அவதிப்பட்டு வந்தார். காம்ரூப் மாநகர மருத்துவமனையில் அவர் அனுமதிக்கப்பட்ட போது, பாதியளவு சுயநினைவை இழந்திருந்ததோடு, வலியால் துடித்துக் கொண்டிருந்தார். விரிவான ஆய்வுகளுக்குப் பிறகு, அவருக்கு தலையில் ரத்தக்கட்டி இருப்பதும், அதற்கு மண்டையோடு அறுவை சிகிச்சை செய்ய வேண்டியிருப்பதும் தெரியவந்தது.
கலிதாவின் பொருளாதார நிலைமையில், இதற்கான செலவுகளை ஏற்றுக்கொள்வது அவரது குடும்பத்தினருக்கு சாத்தியமற்றதாக இருந்தது.
எனினும், ஆயுஷ்மான் பாரத் – பிரதமரின் ஜன் ஆரோக்கியா திட்டத்தின்கீழ், அவருக்கு இலவச சிகிச்சை அளிக்க முடியும் என தெரிவிக்கப்பட்ட பிறகே அவரது குடும்பத்தினருக்கு உண்மையான நம்பிக்கை பிறந்தது.
தம்மைப்போன்ற ஏழைகளுக்கு இத்திட்டம் ஒரு வரப்பிரசாதம் என கலிதா கூறுகிறார்.
தற்போது அவர் ஆரோக்கியமான மனிதராக இருப்பதுடன், உலகின் மிகப்பெரிய மருத்துவக் காப்பீட்டுத் திட்டத்தின் வெற்றி குறித்து எடுத்துரைக்க பிரதமரை சந்தித்த 31 பயனாளிகளில் ஒருவராவார்.
ஓராண்டுக்கு முன்பு 2018-ல் தொடங்கப்பட்ட உலகின் மிகப் பெரிய மருத்துவக் காப்பீட்டுத் திட்டமான ஆயுஷ்மான் பாரத், நாட்டிலுள்ள 10.74 கோடிக்கும் மேற்பட்ட ஏழை மக்களுக்கு எளிதில் மருத்துவ வசதிகள் கிடைக்கச் செய்துள்ளது.
கடந்த ஓராண்டில் மட்டும், துவிஜென் கலிதா போன்ற 50,000-க்கும் மேற்பட்ட நோயாளிகள், அவர்களது மாநிலத்திற்கு வெளியேயும் சிறப்பான மருத்துவ வசதிகளைப் பெறுவதற்கு ஆயுஷ்மான் பாரத் திட்டம் வழிவகை செய்துள்ளது.
ஆயுஷ்மான் பாரத், பிரதமரின் ஜன் ஆரோக்கியா திட்டத்தின்கீழ், 16,085 மருத்துவமனைகள் சேர்க்கப்பட்டு, 41 லட்சத்திற்கும் மேற்பட்ட பயனாளிகளுக்கு சிகிச்சை அளிக்கப்பட்டிருப்பதுடன், 10 கோடிக்கும் மேற்பட்ட மின்னணு அடையாள அட்டைகளும் வழங்கப்பட்டுள்ளன.
ஆயுஷ்மான் பாரத் திட்டத்தின்கீழ், நாடு முழுவதும் 20,700-க்கும் மேற்பட்ட சுகாதார மற்றும் நலவாழ்வு மையங்கள் செயல்பாட்டிற்கு வந்துள்ளன.
தகவல் மற்றும் ஒலிபரப்பு அமைச்சகம்
ஆரம்பகால தெலுங்கு சினிமாவின் 450-க்கும் மேற்பட்ட கண்ணாடி ஸ்லைடுகளின் அரிய பொக்கிஷம்: இந்திய தேசிய திரைப்பட காப்பகம் பெற்றது
1930-ஆம் ஆண்டுகளின் பிற்பகுதியிலிருந்து, 1950 களின் நடுப்பகுதி வரை, ஆரம்பகால தெலுங்கு சினிமாவின் 450-க்கும் மேற்பட்ட கண்ணாடி ஸ்லைடுகளின் அரிய பொக்கிஷத்தை தேசிய திரைப்பட காப்பகம் பெற்றுள்ளது.
இதன் மூலம் தனது சேகரிப்பில், 450க்கும் மேற்பட்ட திரைப்பட கண்ணாடி ஸ்லைடுகளை இந்திய தேசிய திரைப்பட காப்பகம் பெற்றுள்ளது.
இந்த கண்ணாடி ஸ்லைடுகள் ஆரம்பகால சினிமா பார்க்கும் அனுபவத்தின் ஒருங்கிணைந்த பகுதியாகும். திரைப்படத்தின் பாசிட்டிவ் பிலிம் இரு கண்ணாடிகளுக்கு இடையே அழுத்தப்பட்டு தயாரிக்கப்படுவதுதான் இந்த சிலைடுகள். இவை திரையரங்குகளில் திரைப்படம் தொடங்குவதற்கு முன்பும், இடைவெளியின் போதும் புதிய படத்தின் விளம்பரமாக காட்டப்படும்.
இது குறித்து இந்திய தேசிய திரைப்பட காப்பகத்தின் இயக்குனர் திரு பிரகாஷ் மேக்டம் கூறுகையில், ‘‘ கண்ணாடி சிலைடுகள், இந்திய சினிமா பாரம்பரியத்தின் நேர்த்தியான பதிவுகள். இவற்றை எங்கள் காப்பகத்தில் சேகரிப்பதில், பாதுகாத்து வைப்பதில் நாங்கள் மகிழ்ச்சியடைகிறோம். வேகமாக மாறும் தொழில்நுட்ப பின்னணியில், இந்த கண்ணாடி சிலைடுகளை அதிகளவில் வைத்திருப்பது மிகவும் அரிதானது மற்றும் குறிப்பிடத்தக்க கண்டுபிடிப்பு.
திரைப்படத்தை நேசிக்கும் அனைவரும், தாங்கள் வைத்திருக்கும் படக் காட்சிகள், புகைப்படங்கள், சுவரொட்டிகள், லாபி கார்டுகள் மற்றும் பிற பொருட்களை ஒப்படைக்க வேண்டும் என கேட்டுக் கொள்கிறேன். அப்போதுதான் அவற்றை பாதுகாக்க முடியும்’’ என்றார்.
இந்திய தேசிய திரைப்பட காப்பகத்தின் ஆவணங்கள் பிரிவு பொறுப்பாளர் திருமதி ஆர்த்தி கர்கானிஸ் கூறுகையில், ‘‘இந்த கண்ணாடி சிலைடுகள், பழங்காலத்தில் தெலுங்கு சினிமாத்துறையின் விளம்பரம் குறித்த விரிவான பார்வையை அளிக்கிறது. திரைப்பட ஆராய்ச்சியாளர்களுக்கு இது மிகச் சிறந்த குறிப்புகள். இவற்றை நாங்கள் விரைவில் டிஜிட்டல் மயமாக்குவோம்’’ என்றார்.
கடந்த ஆண்டும், இந்திய தேசிய திரைப்பட காப்பகம், சுமார் 400 கண்ணாடி சிலைடுகளை பெற்றது. தற்போது இந்திய தேசிய திரைப்பட காப்பகத்திடம், இந்தி, குஜராத்தி மற்றும் தெலுங்கு திரைப்படங்களின் 2000க்கும் மேற்பட்ட கண்ணாடி சிலைடுகள் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1740639
கப்பல் போக்குவரத்து அமைச்சகம்
ரூ. 169.17 கோடி மதிப்பிலான கொச்சி மீன்பிடி துறைமுகத்திற்கு திரு சர்பானந்தா சோனோவால் அடிக்கல் நாட்டினார்
மத்திய துறைமுகங்கள், கப்பல் போக்குவரத்து மற்றும் நீர்வழித்துறை அமைச்சர் திரு சர்பானந்த சோனோவால், மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா ஆகியோர் கேரளாவின் தோப்பும்பாடியில் உள்ள கொச்சி மீன்பிடி துறைமுகத்தின் நவீனமயமாக்கல் மற்றும் மேம்படுத்தும் பணிகளுக்கு அடிக்கல் நாட்டினர்.
இத்திட்டம் 169.17 கோடி ரூபாய் மதிப்பீட்டில் உருவாக்கப்படுகிறது. மீன்வளத் துறையின் கீழ்  பிரதமர் மத்ஸ்ய சம்பதா  திட்டம், மத்திய துறைமுகங்கள், கப்பல் போக்குவரத்து மற்றும் நீர்வழித்துறை அமைச்சகத்தின் சாகர்மாலா திட்டம் , பொதுத்துறை மற்றும் தனியார் பங்களிப்பு முதலீடு ரூ. 55.84 கோடி ஆகியவற்றின் மூலம் ஒட்டுமொத்த திட்டத்திற்கு நிதியளிக்கப்படுகிறது.
திட்டத்தின் முதல் கட்டத்தில் மூன்று குளிரூட்டப்பட்ட ஏலக் கூடங்கள், ஒரு குளிரூட்டப்படாத கூடம், ஒரு மீன் பதப்படுத்தும் அலகு, பிற துணை அலகுகள் ஆகியவை அடங்கும். இந்த திட்டத்தின் கீழ், உள் சாலைகள் அமைக்கப்படும், ஏற்றுதல் மற்றும் இறக்குதல் தளங்கள் கட்டப்படும், கழிவு மேலாண்மை பகுதி மேம்படுத்தப்படும். கேன்டீன் வசதிகள், ஓட்டுநர்கள் காத்திருக்கும் இடம், தூர்வாரும் பணி, இயந்திரங்கள் மற்றும் உபகரணங்கள் போன்றவை இருக்கும்.
நிகழ்ச்சியில் கலந்து கொண்டதிரு சர்பானந்த சோனோவால், 'நமது பிரதமர் திரு நரேந்திர மோடி, உற்பத்தியை இரட்டிப்பாக்குவதையும், மீன்வளத் துறையை மேம்படுத்துவதையும் கவனத்தில் கொண்டுள்ளார். அவரது தலைமையின் கீழ், இரண்டு அமைச்சகங்களும் இணைந்து இந்தத் திட்டத்தை நடைமுறைப்படுத்துகின்றன. கொச்சி மீன்பிடி துறைமுகத்தின் வளர்ச்சி மீனவர்களின் பொருளாதாரத்தை மேம்படுத்துவதுடன், அவர்களுக்கு உறுதுணையாக இருக்கும் என்று கூறினார்.
தோப்பும்பாடி துறைமுகம் ஆகஸ்ட் முதல் நவம்பர் வரை 10 மாதங்கள் மீன்பிடி நடவடிக்கையின் உச்ச காலத்தைக் கொண்டுள்ளது. சராசரியாக, சுமார் 40 முதல் 60 படகுகள் துறைமுகத்தில் தரையிறங்குகின்றன, இது ஒரு நாளைக்கு 250 டன் மீன்களைப் பிடிக்க உதவுகிறது.
மத்திய துறைமுகங்கள், கப்பல் போக்குவரத்து மற்றும் நீர்வழித்துறை அமைச்சகத்தின் முதன்மையான சாகர்மாலா திட்டம், நாட்டின் கடல்சார் வளர்ச்சியில் 802 திட்டங்களுடன் ரூ. 5.5 லட்சம் கோடியை 2035க்குள் நிறைவேற்ற இலக்கு நிர்ணயிக்கப்பட்டுள்ளது. இதில் 202 திட்டங்கள் ரூ. 99,281 கோடியில் முடிக்கப்பட்டுள்ளது.
சாகர்மாலா திட்டத்தின் கீழ் இதுவரை ரூ. 620 கோடி மதிப்பிலான 9 மீன்பிடித் துறைமுகத் திட்டங்கள் முடிக்கப்பட்டுள்ளன. இதில் 30,000 மீனவர்கள் பயனடைந்துள்ளனர் என்பது குறிப்பிடத்தக்கது. இது தவிர, 5 மீன்பிடி துறைமுகங்களை நவீனமயமாக்கும் பணி ரூ. 550 கோடி செலவில் மேற்கொள்ளப்பட்டுள்ளது.
மத்திய அமைச்சரவை
ரயில்வே துறையில் ஜெர்மனியுடனான ஒப்பந்தத்திற்கு அமைச்சரவை ஒப்புதல்
ரயில்வே துறையில் முக்கியமான திட்டங்களில் ஒத்துழைப்பது தொடர்பாக இந்தியா-ஜெர்மனி இடையே கையெழுத்தான கூட்டுப் பிரகடனம் பற்றி பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவையில் எடுத்துரைக்கப்பட்டது. இந்தக் கூட்டுப் பிரகடனம் சென்ற மாதம் கையெழுத்தானது.
பயன்கள்:
ஜெர்மன் கூட்டமைப்புக் குடியரசின் பொருளாதார விவகாரங்கள் மற்றும் எரிசக்தி அமைச்சகத்துடனான கூட்டுப் பிரகடனத்தின் மூலம் ரயில்வே துறையில் நவீன வளர்ச்சிகள் பற்றிய விவரங்களை இந்திய ரயில்வே பகிர்ந்து கொள்ள முடியும். நிபுணர் கூட்டங்கள், கருத்தரங்குகள், தொழில்நுட்ப ரீதியான பயணங்கள் போன்ற தகவல்களைப் பரிமாறிக் கொள்ளவும் கூட்டாக ஒப்புக் கொள்ளப்பட்ட திட்டங்களை அமலாக்கவும் இது உதவும்.
சிறப்பு சேவைகள் மற்றும் கட்டுரைகள்
ரூ 51.28 லட்சம் மதிப்பிலான வெளிநாட்டுப் பணம் சென்னை விமான நிலைய சுங்க அதிகாரிகளால் பறிமுதல்
வெளிநாட்டுப் பணம் கடத்தப்படுவதாக கிடைத்த உளவுப்பிரிவு தகவலின் அடிப்படையில், ஏர் அரேபியா விமானம் ஜி9-472 மூலம் சென்னையில் இருந்து துபாய் செல்லவிருந்த திருச்சியை சேர்ந்த சதக்கத்துல்லா, 37, புறப்பாடு முனையத்தில் சந்தேகத்தின் பேரில் அதிகாரிகளால் இடைமறிக்கப்பட்டார்.
அவரது பையை சோதனை செய்து பார்த்த போது, 15000 சவுதி ரியால் கண்டறியப்பட்டது. பைக்குள் இருந்த பொட்டலங்களை பிரித்து பார்த்த போது, 26000 சவுதி ரியால்கள், 2400 அமெரிக்க டாலர்கள் கண்டறியப்பட்டன.
மொத்தம் ரூ 10.06 லட்சம் மதிப்பிலான வெளிநாட்டுப் பணம் சுங்க சட்டத்தின் ஃபெமா  ஒழுங்குமுறை, 2015-ன் கீழ் பறிமுதல் செய்யப்பட்டது.
மற்றுமொரு சம்பவத்தில், வெளிநாட்டுப் பணம் கடத்தப்படுவதாக கிடைத்த உளவுப்பிரிவு தகவலின் அடிப்படையில், ஃபிளை துபாய் விமானம் எஃப் இசட் 8518 மூலம் சென்னையில் இருந்து துபாய் செல்லவிருந்த திருச்சியை சேர்ந்த முகமது அலி அக்பர், 61, தேனியை சேர்ந்த முகமது அப்துல்லா, 37, சென்னையை சேர்ந்த அபு ஜாவித், 29 மற்றும் சிவகங்கையை சேர்ந்த ஷாஜகான், 57, ஆகியோர் பாதுகாப்பு சோதனை பகுதிக்கு சென்று கொண்டிருந்த போது அதிகாரிகளால் இடைமறிக்கப்பட்டனர்.
அவர்களை சோதனை செய்து பார்த்த போது, 126000 சவுதி ரியால்கள், 2300 அமெரிக்க டாலர்கள், 440 குவைத் தினார்கள், 1050 ஓமன் ரியால்கள் அவர்களது பைகளின் பிடிகளில் இருந்து பறிமுதல் செய்யப்பட்டன.
மொத்தம் ரூ 41.22 லட்சம் மதிப்பிலான வெளிநாட்டுப் பணம் சுங்க சட்டத்தின் ஃபெமா  ஒழுங்குமுறை, 2015-ன் கீழ் பறிமுதல் செய்யப்பட்டது.
ஆக மொத்தம், 201700 சவுதி ரியால்கள், 4700 அமெரிக்க டாலர்கள், 1580 குவைத் தினார்கள், 1050 ஓமன் ரியால்கள் என மொத்தம் ரூ 51.28 லட்சம் மதிப்பிலான வெளிநாட்டுப் பணம் ஐந்து வழக்குகளில் சுங்க சட்டத்தின் ஃபெமா  ஒழுங்குமுறை, 2015-ன் கீழ் பறிமுதல் செய்யப்பட்டது.
இது குறித்து மேற்கொண்டு விசாரணை நடந்து வருகிறது என்று செய்தி குறிப்பு ஒன்றில் சென்னை சர்வதேச விமான நிலைய சுங்க ஆணையர் தெரிவித்துள்ளார்.
எரிசக்தி அமைச்சகம்
ராஜஸ்தான் சூரிய ஆற்றல் மண்டலத்திற்கான பரிமாற்ற அமைப்பு தொடங்கப்பட்டது
பவர் கிரிட் கேத்ரி டிரான்ஸ்மிஷன் சிஸ்டம் லிமிடெட் , பவர் கிரிட் கார்ப்பரேஷன் ஆஃப் இந்தியா லிமிடெட்  விற்கு சொந்தமான துணை நிறுவனம், ராஜஸ்தான் சூரிய ஆற்றல் மண்டலம்  பகுதி-C உடன் தொடர்பு கொண்ட பரிமாற்ற அமைப்பை அக்டோபர் 4, 2021 அன்று தொடங்கியது. இது ராஜஸ்தான் மாநிலத்தில் நிறுவப்பட்ட மிகப்பெரிய மாநிலங்களுக்கு இடையிலான கட்டண அடிப்படையிலான போட்டி ஏலம்  திட்டங்களில் ஒன்றாகும்.
இந்த திட்டத்தில் கேத்ரி  இல் ஒரு புதிய 765 kV துணை நிலையம் அமைக்கப்படுவதுடன் 765 kV டபுள் சர்க்யூட் டிரான்ஸ்மிஷன் லைன் மூலம் நாட்டின் தலைநகரான ஜத்திகாராவை  இணைப்பதுடன் சிகார்  ஐ 400 kV டபுள் சர்க்யூட் டிரான்ஸ்மிஷன் லைன் மூலம் இணைக்கிறது.
POWERGRID தற்போது 263 துணை நிலையங்கள் கொண்டுள்ளது மேலும் 172,000 ckm க்கும் அதிகமான மற்றும் 447,000 MVA மின் கடத்தும் திறன் கொண்டது. சமீபத்திய தொழில்நுட்பக் கருவிகள் மற்றும் நுட்பங்கள், ஆட்டோமேஷன் மற்றும் டிஜிட்டல் தீர்வுகளின் மேம்பட்ட பயன்பாடு ஆகியவற்றால், POWERGRID சராசரி டிரான்ஸ்மிஷன் சிஸ்டம் கிடைப்பதை > 99% பராமரிக்க முடிந்தது.
-----
(Visitor Counter : 164
நிலக்கரி அமைச்சகம்
வர்த்தக நிலக்கரி சுரங்கங்களின் இரண்டாம் நாள் ஏலம் உற்சாகத்துடன் தொடர்ந்ததுவர்த்தக நிலக்கரி சுரங்கங்களின் இரண்டாம் நாள் ஏலத்தில் நான்கு நிலக்கரி சுரங்கங்கள்  ஏலத்தில் விடப்பட்டன.ஏலத்தில் விடப்பட்ட மொத்த புவியியல் இருப்புகளின் அளவு - 1085 மெட்ரிக் டன்கள் ஆகும்.அனைத்து சுரங்கங்களுக்கும் விண்ணப்பதாரர்களிடையே கடும் போட்டி நிலவியது, ஒதுக்கீட்டு விலையை விட அதிகத் தொகைக்கு ஏலம் கேட்கப்பட்டது.
இரண்டு கட்டங்களாக நடைபெறும் வர்த்தக நிலக்கரி சுரங்கங்களுக்கான ஏலத்தை மத்திய நிலக்கரி அமைச்சகம் 2020 ஜூன் 18 அன்று தொடங்கியது.
சமர்ப்பிக்கப்பட்ட தொழில்நுட்ப விண்ணப்பங்கள் பரிசீலிக்கப்பட்டு தகுதியுடைய விண்ணப்பதாரர்கள் அறிவிக்கப்பட்டனர். அதைத் தொடர்ந்து, வர்த்தக நிலக்கரி சுரங்கங்களுக்கான மின் ஏலம் நேற்று காலை 11 மணிக்கு தொடங்கியது.
மேலும் விவரங்களுக்கு இந்த ஆங்கில செய்திக் குறிப்பை காணவும்;
https://pib.gov.in/PressReleasePage.aspx?PRID=1669798
------
(Visitor Counter : 114
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மீன்வளத்துறையின் ஆண்டு இறுதி அறிக்கை 2020 - பிரதமரின் மத்ஸ்ய சம்பதா திட்டம் மீனவர்களுக்கு வரமாக உள்ளது
மீன்வளத்துறை நல்ல வருவாய் மற்றும் வேலை வாய்ப்பை உருவாக்கும் துறையாக அங்கீகரிக்கப்பட்டுள்ளது. இது மீன்பிடி சார்ந்த துணைத் தொழில்களின் வளர்ச்சியையும் ஊக்குவிக்கிறது. குறைந்த விலையில் சத்தான உணவை வழங்கும் துறையாகவும், அதே நேரத்தில் பொருளாதாரத்தில் பின்தங்கிய பிரிவினரின் வாழ்வாதரமாகவும் உள்ளது. நாட்டின் சமூகப் பொருளாதார வளர்ச்சியில் மீன்வளத்துறை முக்கிய இடத்தை வகிக்கிறது. நாட்டில் 28 மில்லியனுக்கும் மேற்பட்ட மக்களுக்கு வருவாயையும், வேலைவாய்ப்பையும் அளிக்கிறது.
2019-20ஆம் ஆண்டில் மீன்வளத்துறை ரூ. 46,662.85 ஏற்றுமதி வருவாய் ஈட்டியுள்ளது.
மீன்வளத்துறையின் 2020-21ஆம் ஆண்டின் சாதனை விவரங்கள்:
பிரதமரின் மத்ஸ்ய சம்பதா திட்டம் 
உள்நாட்டு மீன்வளம்
உள்நாட்டு மீன்வளர்ப்புத் திட்டத்தின் கீழ் 4,171 ஹெக்டேர் பரப்பளவில் உள்ள குளங்களில் மீன் வளர்ப்பு ஒப்புதல் அளிக்கப்பட்டது.
அணைகள் மற்றும் நீர்த் தேக்கங்களில் 3,763 கூண்டுகள் அமைக்க ஒப்புதல் அளிக்கப்பட்டது.
109 ஈரால் பண்ணைகளுக்கு ஒப்புதல்
கடல் மீன்வளம்122 ஆழ்கடல் மீன்படிப் படகுகள்.217 மீன்பிடிப் படகுகள் மேம்பாடுமோட்டர் மீன்பிடிப் படகுகளில் 2,755 பயோ - கழிவறைகள் கட்டப்பட்டன.கடல் மீன் வளர்ப்புக்கு 656 கூண்டுகள்.
மீனவர் நலன்
மீனவர்களுக்கு 1820 மாற்றுப் படகுகள்
மீன்பிடித் தடைக்காலத்தில் 1,22,551 மீனவக் குடும்பங்களுக்கு வாழ்வாதார உதவி.
மீன்வளக் கட்டமைப்பு
70 குளிர்பதனக் கிடங்குகளுக்கு அனுமதி
127 மீன் தீவன ஆலைகள்.
6,288 மீன் போக்குவரத்து மையங்கள்.
606 மீன் சில்லரை விலை விற்பனைச் சந்தைகள்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://www.pib.gov.in/PressReleasePage.aspx?PRID=1682945
-----
(Visitor Counter : 126
இளைஞர் நலன் மற்றும் விளையாட்டு அமைச்சகம்
பாதுகாப்பு வழிமுறைகளில் திருப்தி அடைந்துள்ள வில்வித்தை வீரர் வீராங்கனைகள், தங்கள் பயிற்சியின் வேகத்தை அதிகரிக்க ஆர்வமாக உள்ளனர்
கொரோனா தொற்றை கட்டுப்படுத்த நாடு முழுவதும் அமல்படுத்தப்பட்ட ஊரடங்கிலிருந்து பல்வேறு தளர்வுகள் அறிவிக்கப்பட்டதைத் தொடர்ந்து விளையாட்டு பயிற்சிகளுக்கும், குறிப்பாக ஒலிம்பிக் போட்டிகளைக் கருத்தில் கொண்டு, அனுமதி வழங்கப்பட்டுள்ளது.
இதையடுத்து இந்திய வில்வித்தை வீரர்கள் புனேவில் உள்ள ராணுவ விளையாட்டு மையத்தில் கடந்த ஆகஸ்டு 25 ஆம் தேதி முதல் தொடர்ந்து பயிற்சி மேற்கொண்டு வருகின்றனர்.
வீரர்களுக்குப் பொதுவான உடற்பயிற்சியுடன், யோகா, தியானம் உள்ளிட்ட பயிற்சிகளும் வழங்கப்படுகின்றன.
விளையாட்டு மையத்தில் ஏற்பாடு செய்யப்பட்டிருக்கும் பாதுகாப்பு நடவடிக்கைகள் தங்களுக்குத் திருப்திகரமாக இருப்பதாக வீரர்கள் தெரிவித்தனர்.
இதையடுத்து, தங்கள் பயிற்சியின் வேகத்தை அதிகப்படுத்த அவர்கள் ஆர்வமாக உள்ளனர்.
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1663086
-----
(Visitor Counter : 108
சிறுபான்மையினர் நலன் அமைச்சகம்
சிறுபான்மையினரின் நலனுக்கான திட்டங்கள் விரைவாகவும், வெளிப்படைத்தன்மையோடும் செயல்படுத்தப்பட வேண்டும் என்று கூறியுள்ளார் மத்திய அமைச்சர் முக்தார் அபாஸ் நக்வி
சிறுபான்மையினரின் நலனுக்கான திட்டங்கள் விரைவாகவும், வெளிப்படைத்தன்மையோடும் செயல்படுத்தப்பட வேண்டும் என்று சிறுபான்மை விவகாரங்களுக்கான மத்திய அமைச்சர் முக்தார் அபாஸ் நக்வி வலியுறுத்தியுள்ளார். தேசிய சிறுபான்மையினர் வளர்ச்சி மற்றும் நிதிக் கழகம் ஏற்பாடு செய்திருந்த நிதி நிர்வாகம் பற்றிய பயிலரங்கை அமைச்சர் தொடங்கி வைத்தார். திட்டங்களின் பயன்கள் சிறுபான்மையினரை சென்றடைவதற்கு மாநில முகமைகளைச் சேர்ந்த அதிகாரிகளின் திறமையையும், திறனையும் மேம்படுத்துவதற்கு இந்த பயிலரங்கு உதவியாக இருக்கும் என்றார் அவர்.
தேசிய சிறுபான்மையினர் வளர்ச்சி மற்றும் நிதிக் கழகத்தைச் சேர்ந்த முகமைகளின் தலைவர்களும் மாநில அளவிலான கள நிர்வாகிகளும் இந்த பயிலரங்கில் பங்கேற்றனர். சிறுபான்மையினர் விவகாரங்கள் துறையின் செயலர் திரு. அமேசிங் லியுகாம் மற்றும் உயரதிகாரிகள் இந்நிகழ்ச்சியில் பங்கேற்றனர்.
இந்த பயிலரங்கின் இலக்காக உள்ள குறிப்பிட்ட குழுக்களைச் சேர்ந்த, தேவைகளை கொண்ட நபர்களின் நலனுக்கென தேசிய சிறுபான்மையினர் வளர்ச்சி மற்றும் நிதிக் கழகத்தின் திட்டங்களின் செயல்பாட்டை வலுப்படுத்துவதற்கு, இந்த பயிலரங்கின் போது நடக்கும் கலந்துரையாடல் உதவியாக இருக்கும் என்று இப்பயிலரங்கில் பங்கு பெற்றவர்கள் கருத்துத் தெரிவித்தனர்.
(Visitor Counter : 118
சிறுபான்மையினர் நலன் அமைச்சகம்
மகளிருக்கான திறன் மேம்பாட்டுத் திட்டம்
சிறுபான்மையினராக அறிவிக்கப்பட்டுள்ள ஆறு சமுதாயத்தினருக்கு 'சீகோ அவுர் கமாவோ', 'யு.எஸ்.டி.டி.ஏ.டி' மற்றும் 'நயி மன்சில்' போன்ற பல்வேறு திறன் மேம்பாட்டுத் திட்டங்களை சிறுபான்மையின நலத்துறை அமைச்சகம் செயல்படுத்தியது. இதில் குறைந்தபட்சம் 30% இடங்கள் பெண் பயிற்சியாளர்களுக்கு ஒதுக்கப்பட்டன. இவை தவிர, சிறுபான்மைப் பெண்களின் தலைமைத்துவ மேம்பாட்டிற்காக பல்வேறு தலைப்புகளில் தலைமைத்துவப் பயிற்சி மூலம் பெண்களுக்கு அதிகாரம் அளிக்கும் நோக்கில் 'நயி ரோஷினி' என்ற திட்டமும் செயல்படுத்தப்பட்டது.
மேற்குறிப்பிட்ட அனைத்து திட்டங்களும் 2020-2021 ஆம் ஆண்டில் நிறுவனங்களால் கடைசியாக மதிப்பீடு செய்யப்பட்டு, கீழே கொடுக்கப்பட்டுள்ள விவரங்களின்படி மதிப்பீடு செய்யப்பட்டுள்ளன:
|
|
திட்டம்
|
|
மதிப்பீட்டு நிறுவனம்
|
|
ஆண்டு
|
|
சீகோ அவுர் கமாவோ
|
|
மேலான்மை வளர்ச்சி நிறுவனம், குர்கான்
|
|
2020
|
|
USTTAD
|
|
மேலான்மை வளர்ச்சி நிறுவனம், குர்கான்
|
|
2021
|
|
நயி மன்சில்
|
|
மோட் மெக்டொனால்ட்
|
|
2021
|
|
நயி ரோஷினி
|
|
சந்தை ஆராய்ச்சி மற்றும் சமூக மேம்பாட்டு மையம்
|
|
2021
கடந்த மூன்று ஆண்டுகளில் மற்றும் நடப்பாண்டில், 27,217 பெண் பயனாளிகள் உட்பட, 36,492 பயனாளிகளுக்கு பயிற்சி அளிக்கப்பட்டுள்ளது.
இத்தகவலை மத்திய சிறுபான்மையினர் நலத்துறை அமைச்சர் திருமதி ஸ்மிருதி இரானி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
பிரதமர் அலுவலகம்
ஜெயபிரகாஷ் நாராயண் பிறந்தநாளையொட்டி அவருக்கு பிரதமர் மரியாதை செலுத்தினார்
லோக்நாயக் ஜெயபிரகாஷ் நாராயண் பிறந்தநாளையொட்டி பிரதமர் திரு.நரேந்திர மோடி அவருக்கு மரியாதை செலுத்தி உள்ளார்.
“இந்தியாவின் உண்மையான தவப்புதல்வர் லோக்நாயக் ஜெயபிரகாஷ் நாராயண் பிறந்தநாளில், அவருக்கு எனது எளிய மரியாதையை செலுத்துகிறேன். இந்தியாவின் சுதந்திரப் போராட்டத்தின் போதும், சுதந்திரத்திற்கு பிந்தைய காலத்தில் நமது ஜனநாயகத்தைப் பாதுகாப்பதிலும் அவரது தன்னிகரற்ற பங்களிப்பு குறிப்பிடத்தக்கதாகும். அவரது தியாகமும், அர்ப்பணிப்பும் எப்போதும் நினைவு கூறத்தக்கது”.